«Bør Børson» har flere betydninger.

***Bør Børson 2*** er en norsk komedie- og filmmusikal fra 1976 regissert av Stein Roger Bull, med manus av Harald Tusberg. Filmen er oppfølgeren til *Bør Børson Jr.* fra 1974. Rolv Wesenlund spiller også her hovedrollen, mens viktige biroller spilles av Britt Langlie, Rolf Sand, Helge Reiss, Alf Malland, Wilfred Breistrand og Frimann Falck Clausen. Manus er basert på Johan Falkbergets føljetong *Den nye Bør Børson jr.*, fra 1927. Denne kom noen år etter *Bør Børson* og er mindre kjent siden den ikke ble tatt med i Falkbergets samlede verker.

Filmen ble ikke i nærheten av den publikumssuksessen som den første ble. Mens den første hadde 1,1 millioner besøkende endte oppfølgeren på en 9.-plass med bare 85 500 besøkende.

Handling
--------

Handlingen er lagt til 1925. Olderdalens store sønn, Bør Børson Jr. er tilbake og hovedpersonen er nå blitt bygdas midtpunkt og befestet sin stilling som dalens ubestridte hersker. Han har nå både pressen, banken og børsen i sin hule hånd, og oppfører seg omtrent som en konge. Bør vil også gjøre alle klar over hans storhet, og Nord-Europas rikeste mann har ambisjoner. Han strever etter å bli den mest norske, med Målstræv, Klesdraktsbunad og Nasjonal Sparsamheit som hjertesaker og vil tvinge resten av bygda til å støtte opp om sine storslåtte ideer. Bør blir forskrekket når han oppdager at hans svigerfar er i ferd med å bli mer norsk enn han. Svigerfaren er i ferd med å reise bygdas høyeste flaggstang. Dette kan ikke Bør sitte rolig og se på, og dermed er kampen og forviklingene i gang.

Om filmen
---------

### Anmelderne

*Aftenpostens* anmelder gav den lunken mottakelse, men mente samtidig at den hadde noen morsomme scener. Anmelderen mente videre at hovedproblemet var et svakt manus.

### Innspilling

Filmen ble betydelig omarbeidet etter en før-premiere visning i Sandefjord i slutten av august. Lengden ble også betydelig kortet ned. Endringene ble gjort på grunn av den kjølige mottakelsen den fikk.

Store deler av filmen ble innspilt ved Jaktslottet Råsjøen.

Rollebesetning
--------------

|  |  |
| --- | --- |
| * Rolv Wesenlund – Bør Børson jr.
* Britt Langlie – Josefine Torsøien
* Rolf Sand – Gammel Bør
* Helge Reiss – O. G. Hansen
* Alf Malland – Ole Elveplassen
* Wilfred Breistrand – Olsen Jammerdal
* Frimann Falck Clausen – Torsøien
* Kjersti Døvigen – Ida Olsen
* Torbjørn Halvorsen – Bankfunksjonær
* Willie Hoel – Elias Manen
* Ola B. Johannessen – Portieren
* Kaare Kroppan – Petter Småbækdalen
 | * Lillian Lydersen – Mor Elveplassen
* Tom Tellefsen – Niels Tollvold jr.
* Ivar Medaas – Spellemann
* Kari Medaas – Trise
* Arne Thomas Olsen – Sorenskriveren
* Arve Opsahl – Ohlzén
* Sverre Wilberg – Ivar Zolen
* Siri Rom – Torsøia
* Dag Sandvik – Tørres
* Aud Schønemann – Sorenskriverfruen
* Sølvi Wang – Laura Isaksen
 |

Fotnoter
--------

1. ↑  tallene er basert på samlet besøk ved de 25 største kinoene i landet

Referanser
----------

1. ↑  Hvem Hva Hvor 1978, s.346
2. ↑  Aftenposten morgen – Filmpremierene (9.10.1976, s.7)
3. ↑  Aftenposten morgen – Bør Børson omarbeides til premieren (3.9.1976, s.7)
4. ↑  Nittedalsporten Arkivert 13. september 2009 hos Wayback Machine.

Eksterne lenker
---------------

* (en) *Bør Børson 2* på Internet Movie Database Rediger på Wikidata

* (no) *Bør Børson 2* i Nasjonalbibliotekets filmografi Rediger på Wikidata

* (no) *Bør Børson 2* hos Filmfront Rediger på Wikidata

Portal: Film